1. ถาม - การขึ้นทะเบียนเด็กแรกเกิด ขึ้นทะเบียนได้ที่ไหน ใช้เอกสารอะไรบ้าง

ตอบ - ติดต่อขอขึ้นทะเบียนเด็กแรกเกิดได้ที่เทศบาลเมืองอ่างทอง กองสวัสดิการสังคม ชั้น2

โดย ตัวเด็กต้องอยู่ในเขตเทศบาลเมืองอ่างทอง เอกสารที่ใช้ประกอบการลงทะเบียน 1.สูติบัตรเด็กแรกเกิด 2.ทะเบียนบ้านเด็กแรกเกิด 3.บัตรประจำตัวประชาชนของผู้ปกครอง 4.ทะเบียนของผู้ปกครอง 5.สมุดบันทึกสุขภาพแม่และเด็ก หน้าที่มีชื่อของมารดาและบุตร 6.สมุดบัญชีเงินฝากของผู้ปกครอง (บัญชีออมทรัพย์ธนาคารกรุงไทย บัญชีเงินฝากเผื่อเรียกธนาคารออมสิน หรือบัญชีเงินฝากออมทรัพย์ธนาคารเพื่อการเกษตรและสหกรณ์การเกษตร (ธกส.) อย่างใดอย่างหนึ่งเท่านั้น) (เอกสารทุกอย่างใช้สำเนาด้วยนะคะ) มีสิทธิรับเงินอุดหนุนเด็กแรกเกิดได้ตั้งแต่ วันที่ 1 ตุลาคม 2558 เป็นต้นไป จนมีอายุครบ 6 ปี หากมีข้อสงสัยเพิ่มเติม ติดต่อได้ที่กองสวัสดิการสังคม ชั้น2 (หรือโทร 035-611-715 ต่อ 115 , 035-611-715 ต่อ 123

ในวันและเวลาราชการค่ะ)

2. ถาม - การข้อพื้นที่ตั้งร้านค้าขายของ ติดต่อที่ใด

ตอบ - ติดต่อได้ที่ กองคลัง เทศบาลเมืองอ่างทอง ชั้น1 (หรือโทรสอบถาม 035-611-715 ต่อ 110 ในวันและเวลาราชการค่ะ)

3. ถาม - แจ้งปัญหาไฟฟ้าขัดข้อง ในเขตเทศบาล ติดต่อได้ที่ใด

ตอบ - ท่านสามารถแจ้งประธานชุมชน ให้ประสานงานกับทางกองช่างโดยตรงในกรณีเร่งด่วนได้หรือ ติดต่อ กองช่าง ชั้น2 เทศบาลเมืองอ่างทอง (สอบถามเพิ่มเติมได้ที่ 035-611-715 ต่อ 113 ในวันและเวลาราชการค่ะ)

4. เทศบาลเมืองอ่างทองเปิดและปิดทำการ ในวันเวลาใดบ้าง

ตอบ - เทศบาลเมืองอ่างทอง เปิดให้บริการทุกวันจันทร์-วันศุกร์ ตั้งแต่ 08.30น.-16.30น. (หยุดวันเสาร์-วันอาทิตย์ วันหยุดราชการและวันหยุดนักขัตฤกษ์)